Полковник Семенов шена Эвтархойн Ахьмад оцу Г1излархица цхьаьнакхеттий хиъча, ойлане велира. Цо т1едиллира кхаа беречунна, казакийн атаман волчохь волчу Дудина т1аьхьавахар. Сатеде шайн доттаг1чун, йоь1аца бина барт ма-барра ца бийцахь а, шу шена орцах девллий хуур ду цунна. Шун х1ума галдолуш хилахь берриг б1о летта лийр буй хаийта Исмайлин Дудега. Дика стаг ву и. Дошлой а уггар тоьлла къонахий гулбина цо. Шуна лата 1амон оьшуш дац ма-дарра аьлча. Шу собарна 1амон дезаш ду, сихделлачохь цхьа зулам ца дайта.